চুনারুঘাট প্রতিনিধি ॥ চুনারুঘাটের সাতছড়ি বনের সেগুন বাগানে বনদস্যু ও বনকর্মীদের মধ্যে ধাওয়া পাল্টা ধাওয়ার ঘটনা ঘটেছে। এ ঘটনায় ২ বনকর্মী আহত হয়েছে। তাদেরকে চুনারুঘাট স্বাস্থ্য কমপ্লেক্সে ভর্তি করা হয়েছে। স্থানীয় সুত্রে জানা যায়, গতকাল সোমবার সকাল ৮টার দিকে উপজেলার রানীগাও এলাকার কুখ্যাত বনদস্যু ইদ্রিছ আলীর নেতৃত্বে ১২/১৪ জনে একদল বনদস্যু সাতছড়ি বিটের সেগুন বাগানে সেগুন কাটা শুরু করে। খবর পেয়ে বনকর্মীরা ঘটনাস্থলে গেলে বনদস্যু ও বনকর্মীদের মধ্যে ধাওয়া পাল্টা ধাওয়া শুরু হয়। এক পর্যায়ে বনদস্যুরা হামলা চালিয়ে পাহাড়ারত ২ বনকর্মীকে গুরুতর জখম করে প্রায় ২০ ঘনফুট কাঠ নিয়ে পালিয়ে যায়। যার অনুমান মুল্য প্রায় অর্ধলাখ টাকা। খবর পেয়ে চুনারুঘাট থানা পুলিশ ঘটনাস্থলে গিয়েও তাদের আটক করতে পারেনি। আহতরা হলো-সালাস্টিল সাংমা (২৭) ...